<classify> Mwadui FC ni miongoni mwa timu nne zilizopanda Ligi Kuu msimu huu pamoja na African Sports ya Tanga, Toto Africans ya Mwanza na Majimaji ya Songea. Timu hiyo inaanza kampeni za ligi hiyo ugenini kwenye Uwanja wa CCM Kirumba Mwanza dhidi ya Toto Africans.Akizungumza na gazeti hili kwa simu jana, Julio alisema timu yake ilitarajiwa kufunga safari ya Mwanza jana jioni tayari kwa mechi hiyo na kwamba anaamini atashinda. Mimi lengo langu ni kutwaa ubingwa, watu wanaidharau hii timu lakini inaundwa na wachezaji wengi wenye uzoefu, nataka kutwaa ubingwa, ikishindikana basi nafasi nne za juu sikosi, alisema Julio.Kila mtu anajua kama mimi ndio kocha bora Tanzania, timu nilizopita kufundisha mmeziona, Simba wenyewe wakifanya vibaya wananitafuta mimi tena kwa malipo nafuu na naifundisha timu inapata mafanikio, aliongeza kocha na mchezaji huyo wa zamani wa Simba.Alisema kwa aina ya mazoezi aliyoyafanya na timu yake anaamini wataianza ligi hiyo vizuri. Lile kombe la Kanda ya Ziwa lile tulilitumia kukiweka fiti kikosi chetu, sasa mambo tuliyoyaonesha kule, kwenye ligi ndio itakuwa zaidi, alisema beki huyo wa zamani wa kati.  <topic>: michezo 